Elman Nəsirov: Prezident sahibkarlara tam təminat verdi ki, dövlətimiz onların arxasındadır - AZƏRTAC – Azərbaycan Dövlət İnformasiya Agentliyi
FOTOSAYT FORMULA-1 IV İSLAM HƏMRƏYLİYİ OYUNLARI ANA SƏHİFƏ / SİYASƏT SİYASƏT Elman Nəsirov: Prezident sahibkarlara tam təminat verdi ki, dövlətimiz onların arxasındadır AzerTAg.az
20.04.2017 [18:18]
Bakı, 20 aprel, Təhminə Hümbətova, AZƏRTAC Prezident İlham Əliyevin sədrliyi ilə Yevlax şəhərində keçirilən qeyri-neft ixracatçılarının respublika müşavirəsi ölkəmizdə qeyri-neft sektorunun inkişafı üçün çox mühüm əhəmiyyət kəsb edən hadisədir. Bu müşavirədə Azərbaycanın yerli sahibkarlarına çox ciddi tapşırıq və tövsiyələr verildi. Dövlətimizin başçısının müşavirədəki mühüm mesajlarından biri o oldu ki, artıq birmənalı şəkildə Azərbaycanda neft erası başa çatıb. Bundan sonra iqtisadi siyasətimizin əsas istiqaməti qeyri-neft sektorunun inkişafıdır.
E.Nəsirov bildirib ki, 2017-ci ilin birinci rübündə qeyri-neft sektorunda 2,4 faizlik iqtisadi artım tempi özünü göstərib. Ümumiyyətlə, ilin birinci rübü ərzində ixracatın həcmi 50 faiz artıb və bunun 10 faizini qeyri-neft sahəsi təşkil edir ki, bu da yüksək nəticədir. Eyni zamanda, idxal 17 faiz azalıb. Bu da o deməkdir ki, yerli istehsal gücləndiyindən xaricdən idxal azalıb. Paralel şəkildə Azərbaycan məhsullarının xarici bazarlara çıxarılması prosesi də dinamik bir prosesə çevrilib və bu istiqamətdə konkret nəticələr var. Dövlətimizin başçısı kənd təsərrüfatı məhsullarının müxtəlif ölkələrin bazarlarına çıxarılması məsələsini də hər zaman gündəmdə saxlayır. Yəni, pambıqçılıq, üzümçülük, tütünçülük, baramaçılıq, ipəkçilik və digər sahələrdə əldə edilən məhsulun yekun məhsula çevrilməsi və dünya bazarına çıxarılması əsas hədəflərdən biridir. Ölkə Prezidenti bu kontekstdə turizmin inkişafı məsələlərinə də xüsusi diqqət ayırdı və qeyd etdi ki, turizmin özünü də qeyri-neft ixracatı kimi qiymətləndirmək olar. Çünki bu, ölkəmizə xarici valyuta gətirir. Azərbaycanın turizmin inkişafı üçün çox geniş imkanları var, bu proses də birbaşa Prezidentin nəzarəti altındadır və bu istiqamətdə real addımlar atılmaqdadır.
Bu müşavirənin ən böyük əhəmiyyəti ondan ibarətdir ki, Prezident bütün sahibkarlara tam təminat verərək dövlətimizin onların arxasında olduğunu və bundan sonra da olacağını qeyd etdi. AZERTAG.AZ :Elman Nəsirov: Prezident sahibkarlara tam təminat verdi ki, dövlətimiz onların arxasındadır